Христо Карастоянов
Христо Карастоянов е български писател, белетрист.

Биография 
Карастоянов е роден в Тополовград, по-късно се премества със семейството си в Ямбол. Завършва българска филология в Софийския държавен университет. Музиката го привлича и заедно с приятеля си Андон Балахуров създават банда, която наричат Студио Пулс. Изпълняват хумористични песни. Повечето от текстовете им са написани от двамата. Участват на национални фестивали, поканени са за участие в телевизията. Условието да не изпълняват своите песни, а други, с много по-ежедневни и безобидни текстове, ги кара да откажат.

Първата му публикация във вестник е карикатура. Първата му книга се казва „Пропукан асфалт“ и е издадена през 1981 година. Работил е като драматург, а после и като директор на кукления театър в Ямбол. Сътрудничи на пресата. Сключва брак със София Карастоянова, от която има син – Тодор Карастоянов (роден на същата дата на която е роден и той – на 22 февруари), и внуци, единият от които повтаря и трите му имена.

Награди 
 1999 – Награда на Съюза на българските писатели за документалистика
 1997 – Награда „Чудомир“ за хумористичен разказ
 2001 – Награда „Златен ланец“
 2003 – Награда „Развитие“ за ръкопис на роман
 2012 – Награда „Хеликон“ за най-добра белетристична книга на годината – за романа „Името“
 2014 – Награда „Дъбът на Пенчо“ за романа „Една и съща нощ“
 2014 – Награда „Хеликон“ за най-добра белетристична книга на годината – за романа „Една и съща нощ“
 2015 – Награда „Елиас Канети“ – за романа „Една и съща нощ“
 2017 – Първа награда за проза в годишните награди на портал Култура – за романа „Послепис“
 2022 – Международна литературна награда „Алеко“

Библиография

Авторски книги 
 „Пропукан асфалт“, „Народна младеж“, София, 1981 (Награда на Профсъюзите на „Южна пролет 82“, Хасково)
 „Матвей Вълев“, „Български писател“, София, 1982
 „Перпетуум мобиле“, „Христо Г. Данов“, Пловдив, 1984
 „Тази вечна земя“, „Народна младеж“, София, 1985 (в съавторство с Димитър Яръмов и Атанас Теодоров)
 „Сбъркана хроника“, „Български писател“, София, 1987
 „Вкус на узряване“, „Народна младеж“, София, 1989
 „Кукувича прежда“, [трилогия: „Перпетуум мобиле“, „Кукувича прежда“, „Сбъркана хроника“]. „Христо Г. Данов“, Пловдив, 1990 (Второ издание: Издателство „Захарий Стоянов“, София, 2001, трето издание ИК „Жанет 45“, Пловдив, 2020)
 „Записки от времето, когато бъдещето беше светло“, „Христо Ботев“, София, 1993
 „Прашно лято“, „Христо Ботев“, София, 1995
 „Животът: третата лъжа“, „Хера“, Ямбол, 1996
 „Смъртта на Санчо Панса“, тетрадка, [стихове]. „Хера“, Ямбол, 1997
 „Записки по исторически наивизъм“, читанка, „Стигмати“, София, „Хера“, Ямбол, 1999 (Награда на Съюза на българските писатели за документалистика, 1999)
 „Е.Г.Н.: Годината на Тигъра“, „Хера“, Ямбол, 2000 (разкази; в съавторство с Любомир Котев)
 „Нефертити в зимна нощ“, „Жанет-45“, Пловдив, 2001 (Номинация за наградата „Хеликон“, 2002)
 „Аутопия: Другият път към Ада“, „Жанет-45“, Пловдив, 2003 (Номинация за роман на 2003 година на Фондация „Вик“, 2004)
 „Смъртта е за предпочитане“, Корпорация Развитие КДА, София, 2003 (Голямата награда на конкурса за нов български роман на Корпорация „Развитие“ КДА, 2003; Номинация за наградата „Хеликон“, 2003)
 „La Vie En Rose и други такива“, „Жанет-45“, Пловдив, 2004
 „Последствия“, „Хермес“, Пловдив, 2005 (Номинация за наградата „Хеликон“, 2005; Номинация за наградата „Балканика“, 2011)
 „Kocama Karı Arıyorum“, „Жанет-45“, Пловдив, 2006 (на турски език в превод на Хюсеин Мевсим)
 „Атлантида: деяния“, „Захарий Стоянов“, София, 2008 (двуезично; „Atlantis: Acts“)
 „Съпротива.net“, „Жанет-45“, Пловдив, 2008 (Номинация за наградата „Хеликон“, 2008)
 „Антология „Навъсени ангели“, „Захарий Стоянов“, София, 2010 (с Любомир Котев)
 „Паякът“, „Жанет-45“, Пловдив, 2009 (Номинация за наградата „Хеликон“, 2010)
 „Името“, „Жанет-45“, Пловдив, 2012 (Награда „Хеликон“ за най-добра белетристична книга на годината, 2012)
 „Последствия“, „Хермес“, Пловдив, 2012; електронна книга
 „Teufelszwirn“, Roman in drei Büchern. Dittrich Verlag GmbH, Berlin 2012 (на немски език в превод на Андреас Третнер); E-Book-ISBN 978-3-943941-33-3
 „Една и съща нощ“, „Жанет-45“, Пловдив, 2014 (Награда „Дъбът на Пенчо“, 2014; Награда „Хеликон“ за най-добра белетристична книга на годината, 2014; Номинация за наградата „Роман на годината 2015“; Национална литературна награда „Елиас Канети“, 2015; Номинация за международната литературна награда „Балканика“, 2015).
 „Послепис“, „Жанет-45“, Пловдив, 2016, ISBN: 978 619 186 287 0,  (Номинация за наградата „Роман на годината 2017“; Първа награда за проза в годишните награди на портал Култура 2017)
 „The Same Night Awaits Us All”, translated from the Bulgarian by Izidora Angel, cover design by Nathan Furl. Open Letter, Rochester, NY, USA, 2018, ISBN-13: 978-1-940953-68-7, (Номинация в категорията „Превод от български на чужд език“ в годишните награди на Литературен клуб „Перото“, 2018)
 „Животът няма втора половина“, „Жанет-45“, Пловдив, 2018,.ISBN 978-619-186-454-6 (Номинация за наградата „Роман на годината 2019“; Номинация за проза в годишните награди на портал Култура 2019 (дълга листа); Номинация за Литературните награди „Перото“ 2019 (дълга листа); Номинация за националната литературна награда „Елиас Канети“, 2019)
 „Кукувича прежда“, три книги, [трето преработено издание]. Издателство „Жанет 45“, Пловдив, 2020, ISBN 978-619-186-547-5
 „Т като Ташкент“, роман. Издателство „Жанет 45“, Пловдив, 2021, ISBN: 978-619-186-646-5 (Номинация за националната литературна награда „Елиас Канети“, 2021; Номинация за Литературните награди „Перото“ 2021, дълъг списък; Номинация за Награда „Хеликон“ за най-добра белетристична книга на годината, 2021;  Номинация за наградата „Български роман на годината 2022“)
 „Петият вагон и други истории“. Малки романи за из път. Издателство „Жанет 45“, Пловдив, 2023, ISBN: 9786191868094

За него 
 „Животът: част първа. Една анкета на Георги Ингилизов с Христо Карастоянов.“ [литературна анкета] УИ „Св. Климент Охридски“, София, 2008
 „Христо Карастоянов. Био-библиографски указател“, Регионална библиотека „Георги Раковски“, Ямбол, 2010

Бележки

Външни препратки 
 Страница на Христо Карастоянов на сайта на издателство Жанет-45 
 Страница на Христо Карастоянов на сайта Contemporary Bulgarian Writers 
 За Христо Карастоянов на сайта на германския му издател  
 Христо Карастоянов на сайта на Goethe Institut  
 Една от песните на Христо Карастоянов 
 Разкази и пиеси от Христо Карастоянов в Литернет
 „Надолу по пътя към Ада – първата пресечка вляво“ в превод на английски – „Down on the Road to Hell – And the First Crossing on the Left“
 „Прозорецът“ в превод на английски – „The Window“

Български поети
Български автори на разкази
Български автори на исторически романи
Възпитаници на Софийския университет
Ямболии
Родени в Тополовград